Jip Hennie, veroordeel ons (sal die ewige lewe misloop, inderdaad!) – dis wat “Christene” soos jy doen! Pasop dat jy nie in jou eie slaggat val nie!
Hennie so die evolusieleer bestaan nie jy glo dit nie maar jy glo Eva is uit ‘n ribbebeen geskep? Verduidelik vir ons. Net so wat jy dit nie kan verduidelik omdat God enigiets kan doen – ja ook verandering/evolusie ens!
Vraag: As jy nie die BEGIN van die Bybel vertrou of glo nie – naamlik die SKEPPING, die SONDEVAL, om watter rede sal jy die Bybel wil vertrou of glo rondom die EINDE daarvan? Hoe kan jy glo in saligheid en verlossing, as jy nie glo wat Petrus skryf as hy skryf “deur die SONDE van die MENS het is die HELE HEELAL uitgelewer” nie?
As jy die eerste paar hoofstukke van Genesis lees, sal jy vining besef mens kan nie die Bybel letterlik opneem, daar is net eenvoudig te veel foute. Soos bv, God het lig gemaak op die 1ste dag, maar eers op die 4de dag het God die son en ander sterre gemaak. ‘n Ander voorbeeld, God het die man en vrou op die 6de dag geskape, maar as jy dan lees wat alles op die 6de dag moes gebeur het, maak dit glad nie sin nie. Eerstens was Adam geskape, toe het God al die diere en voëls na Adam laat kom sodat hy hulle name kon gee. En eers daarna was Eva geskape.
Ek is ‘n groot Christen, moet nie ‘n fout maak nie. Maar daar is baie wat ons nie verstaan nie, of erger, wat ons nie wil verstaan nie, want ons kyk ons vas teen die letterlike van die Bybel.
Ek dink jy beaam my hele punt. Dit moet simbolies gelees word en nie letterlik nie. Dus is evolusie baie moontlik. Weereens kyk mense hul vas in die uiterlike, selfs wanneer hulle oor evolusie redeneer. As ons ‘n gesprek gaan hê oor hoeveel ‘n gemiddelde mens se IK toegeneem het oor die laaste 1000 jaar, dan sal almal heel moontlik saam stem. Maar wanneer ons praat oor die fisiese eienskappe, dan skop ons vas.
Maar snaaks dat jy die wetenskaplike glo wat oor ligenergie praat maar nie die wetenskaplike wat oor evolusie praat nie?
Aanhangers van die evolusieleer ontken God se skepping. Jy is of die een of die ander een of jy glo God se Woord 100% of jy verwerp dit. Besluit waar jy jou ewige lewe wil deur bring in die hemel of in die hel ?
As jy regtig glo dit is so eenvoudig het jy nooit geleer om te dink nie. So vir jou is die aarde 6000 jaar oud en basta! Lees weer Herman se uitstekende artikel.
Toe my kinders kleintyd, en dus op skool, vir my gevra het hoe pas dinge inmekaar het ek hulle so geantwoord. Dit maak vir ons sin. God het alles geskape. MAAR, ons het nie n idee of dit werklik 7 dae was nie, of n uur, of n dag of wat se tydvak ookal nie. Vir die simpel rede dat ons nie een kan weet hoe lank God se tyd is nie. n Dag kon bv duisend jr gewees het, n duisend jr kon n dag gewees het. So het dit dalk duisende jare geneem om die aarde en lugruim ens. te maak, en die aapmense, en toe die dag kom dat hy die mens wou skape, wat soos Hy is, het hy n mens gemaak met n wil en verstand soos ons dit nou ken. En om Hom te aanbid en na Sy wense op te tree. Daarna was dit baie maklik vir my kinders om die lesse by die skool te verstaan. Sjoe hoe verlang ek nou na my kinders, kleintyd, toe het hulle nog alles opgeslurp wat ek hulle vertel het. lol
Ai, as dit maar so maklik was dat almal mekaar behandel het soos wat hulle self behandel sal wil word; ons sou in die paradys gelewe het! In my eie klein breintjie het ek egter die volgende idee gevorm, so iemand met meer kennis help my asseblief reg: As Christen glo ek dat die mens gemaak is na die beeld van God, wat definitief nie in die vorm van ’n sel wat self ontstaan het, of later ’n aap is nie. Dit is ook logies dat die evolusie beteken dat ’n spesie aanpas by sy omgewing; nie die helfte pas aan en die helfte bly dieselfde nie. Hier kom ‘survival of the fittest’ ook nou in; soos met die dinosourusse wat nie vinnig genoeg kon aanpas nie en uitgesterf het. Wanneer die DNS van ’n mens getoets word, kan jy presies sien watter ras en geslag die persoon was. Hierdie vondste wat nou gemaak is, is slegs van ’n spesie wat uitgesterf het wat nie kon bybly nie; soos wat die Boesmans ook nou bedreig word. Die mens was nog altyd mens, soos ’n krokodil nog altyd krokodil was (al is hulle ’n groot familie van alligators, Nyl-krokodille ens.). Al probleem met die mens is dat hy homself losgedink het van die natuur se reëls en nou erger as ’n dier tekere gaan!
Die Bybel stel dit dat God Gees is, Hy is nie ‘n wese soos die mens met vlees en bloed nie. As God ons na Sy beeld geskape het, dan is dit die Gees binne ons wat ooreenstem met God, nie ons liggame nie. Anders gestel, watter mense ras is dan na God se beeld geskape? God het nie ‘n ras soos ons nie. Hy is nie Scith of Griek of vryman of slaaf nie. God is Gees. Ons Gees is geskape na God se beeld. Ook kan genoem word, vlees en bloed sal die Koninkryk van God nie beerwe nie, en God het ook geen behae in vlees nie. Maw, God gee nie ‘n dut om oor jou vlees nie.
Die Bybel sê baie duidelik dat God Almagtig alles “volgens hulle soorte” geskape het (Gen. 1:21, 24, 25). Verder staan daar ook baie uitdruklik “dit was aand en dit was more, die XX dag”. In Gen. 2:2:1 – 3 verduidelik ook sonder enige twyfel dat God “op die sewende dag sy werk voltooi wat Hy gemaak het, en op die sewende dag geurs van al sy werk wat Hy gemaak het. (3) En God het die sewende dag geseën en dit geheilig…” Dus kan dit mos nie miljoene jare wees nie? Of twyfel ons regtig in God se Woord? Lees hier ook die artikel van Creation Ministries oor die 7 dae: http://creation.com/how-long-were-the-days-of-genesis-1
Nee, hoop hy neem dit op wat letterlik opgeneem MOET word. Jy wil tog nie ‘n versie soos “As jy jou neus te hard vryf, sal die bloed loop” as letterlik lees nie? Of hoe?
Rooiman, baie goed nagevorste kommentaar. Net een vraag vir jou; God het het die son eers op die 4de dag gemaak. So hoe dink jy was daar ‘n dag en more die eerste 3 dae? Ek as Christen betwyfel nie die Bybel as geheel nie, maar ek betwyfel defnitief sekere letterlike aspekte van die Bybel, want ek verstaan die Bybel was baie lank gelede geskryf deur mense met ‘n baie beperkte kennis in vergelyking met wat ons vandag as selfsprekend aanvaar.
Rooi man die proses hoe diamante vorm en die duisende jare wat dit vat word baie goed verstaan. Of dink jy God het maar so paar neergesit vir ons toe hy alles gemaak het?